سارہ بنت احمد السدیری

سارہ بنت احمد السدیری (  سارہ بنت احمد السدیری ؛ وفات 1910ء) ایک سعودی شہزادی تھیں۔ وہ السدیری خاندان کی ایک رکن اور عبدالرحمن بن فیصل کی اہلیہ تھیں جو دوسری سعودی ریاست کے آخری حکمران تھے۔ سارہ شاہ عبدالعزیز یا ابن سعود کی والدہ تھیں جو سعودی عرب کے بانی تھے۔ 

 سوانح 
سارہ بنت احمد السدیری خاندان کی ایک رکن تھیں جو الدواسر قبیلے کا حصہ ہیں جو الغاط میں آباد ہیں جو ریاض کے شمال مغرب میں تقریباً 250 کلومیٹر کے فاصلے پر وسطی عرب میں واقع نخلستانی شہر ہے۔ 

ان کی والدہ کا نام حیسا بنت محنہ بن صالح النویران تھا۔ سارہ کے والد احمد بن محمد بن ترکی بن سلیمان السدیری تھے جن کا لقب احمد الکبیر تھا۔ انھیں دوسری سعودی ریاست کے حکمران فیصل بن ترکی نے مختلف خطوں میں بطور ایڈمنسٹریٹر تفویض کیا تھا، بشمول الاحساء جہاں سارہ کی پیدائش ہوئی تھی۔  انھوں نے الغط اور بریمی میں بھی خدمات انجام دیں اور 1860ء میں ان کا انتقال ہو گیا۔ سارہ کے چچا عبد اللہ بن محمد نے بھی فیصل بن ترکی کے ماتحت الاحسا کے گورنر کے طور پر خدمات انجام دیں۔

سارہ کے چھ بھائی تھے، محمد، ترکی، عبد المحسن، عبد العزیز، سعد اور عبد الرحمن اور دو بہنیں، فلوا اور نورہ۔ ان میں سے محمد کو ان کے والد کی وفات کے بعد الاحسا کا گورنر بنایا گیا تھا جو اپنی موت تک اس عہدے پر رہے تھے۔ دوسرا، ترکی، سعودی عمان کا گورنر تھا۔  سارہ کی بہن فلوا نے محمد بن فیصل بن ترکی سے شادی کی اور نوراہجلوی بن ترکی بن عبد اللہ کی شریک حیات تھیں۔  نورہ اور جلووی الجوہرہبنت موسیٰ کی پھوپھی تھیں جو شاہ خالد، شہزادہ محمد اور شہزادی الانود کی والدہ تھیں۔ 

سارہ کے پہلے شوہر عبد اللہ بن حماد بن عبد الجبار کا انتقال ہو گیا اور ان کی کوئی اولاد نہیں ہوئی۔  پھر عبد الرحمن بن فیصل سے شادی کی۔  اس دوسری شادی سے ان کے بچے فیصل، نورہ، عبد العزیز، باز، حیا اور سعد تھے۔ وہ اپنے شوہر اور بچوں کے ساتھ 1891ء میں ریاض چھوڑنے پر مجبور ہوئیں۔ 

سارہ اپنے بیٹے عبد العزیز کی طرح دراز قد عورت تھیں۔  ان کا انتقال 1910ء کے آخر میں ریاض میں ہوا۔  تاہم، ایک اور حوالے میں ان کی وفات کا سال 1908ء بتایا گیا ہے  انھیں ریاض کے العود قبرستان میں سپرد خاک کیا گیا۔ 

 حوالہ جات 

زمرہ:CS1 Arabic-language sources (ar)
زمرہ:سعودی شاہان کی شریک حیات
زمرہ:قبرستان عود میں مدفون شخصیات
زمرہ:1910ء کی وفیات
زمرہ:بیسویں صدی کی سعودی خواتین
زمرہ:انیسویں صدی کی سعودی خواتین
زمرہ:ویکی ڈیٹا سے مختلف مختصر وضاحت
زمرہ:انیسویں صدی کے سعودی سیاست دان
زمرہ:بیسویں صدی کی سعودی شخصیات
زمرہ:عبد العزیز بن عبد الرحمن آل سعود
زمرہ:1860ء کی پیدائشیں
زمرہ:1 جنوری کی پیدائشیں